Diari Oficial de la Generalitat Valenciana


Sumari del DOGV 4725, del 02-04-2004 (2004/2618)

ORDRE de 3 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 17 de desembre de 2003, per la qual es regulen i convoquen ajudes per a lloguer solidari d'habitatges per a col·lectius socials desfavorits durant l'exercici 2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2618


Data del document
:   31-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * lloguer
    * família
    * ajuda als necessitats
    * ajuda pública
    * habitatge
    * arrendament immobiliari
    * integració social
    * ajuda als discapacitats
    * suport econòmic

ORDRE de 3 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim de les ajudes previstes en l'Ordre de 17 de desembre de 2003, per la qual es regulen i convoquen ajudes per a lloguer solidari d'habitatges per a col·lectius socials desfavorits durant l'exercici 2004. [2004/X2618]
  
Amb data 29 de desembre de 2003 va ser publicada en el Diari Oficial de la Generalitat Valenciana l'Ordre de 17 de desembre de 2003, de la Conselleria de Territori i Habitatge, per la qual es regulen i convoquen ajudes per a lloguer solidari d'habitatges per a col·lectius socials desfavorits per a l'any 2004.
  
L'article 1 de l'esmentada ordre estableix que la dotació anual de la línia pressupostària serà la que figure en la corresponent llei de pressupostos i l'import global màxim destinat a la subvenció es farà públic mitjançant una ordre de la Conselleria de Territori i Habitatge.
  
Després de la publicació de la Llei de pressupostos de la Generalitat Valenciana per a l'exercici 2004, de 30 de desembre de 2003 (DOGV de 31 de desembre de 2003), i d'acord amb el que estableix l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern Valencià, que exigeix com a contingut de les bases reguladores de les subvencions gestionades per la Generalitat Valenciana, fixar l'import global màxim com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
La quantia de les ajudes que poden concedir-se per a ajudes per a lloguer solidari d'habitatges per a col·lectius socials desfavorits per a l'any 2004 que s'inclouen en l'Ordre de 17 de desembre de la Conselleria de Territori i Habitatge, es finançaran a càrrec del capítol IV, de la secció 14, servei 02, programa 431,20, línia T5310000 denominada Xec habitatge en lloguer, amb un import global màxim de 619.490 euros.
  
Article 2
  
El règim de pagaments i justificacions de les ajudes es realitzaran en els termes establerts en l'Ordre de 17 de desembre de 2003 (DOGV 4659, de 29 de desembre de 2004) i en les corresponents resolucions aprovatòries de concessió d'ajudes.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de març de 2004
  
El conseller de Territori i Habitatge,
  
RAFAEL BLASCO CASTANY